Joan Fuster - Wikipèdia

# Joan Fuster

### Un article de Wikipèdia, l'enciclopèdia liura.

Joan Fuster i Ortells (nascut a Sueca (vilatge del País Valencian), lo 23 de novembre de 1922 - mòrt lo 21 de junh de 1992) èra un dels escrivans valencians màgers en lenga catalana. Es reconegut mai que mai per sos ensages: Nosaltres els valencians (en 1962), Qüestió de noms, Diccionari per a ociosos (en 1963), etc. Es una de las figuras clau pel nacionalisme valencian contemporanèu e per la definicion dels Païses Catalans. A partir de las annadas 60 del sègle XX venguèt un referent civic al País Valencian dins lo movement de recuperacion de la cultura catalana.

Obtenguèt sa Licéncia en drech en 1947 e venguèt doctor en filologia catalana en 1985. De 1946 a 1956 codirigiguèt la revista Verbo. De sos primièrs libres, de vèrses totes, se destaca Escrit per al silenci (1954). En 1952 trabalhèt pel jornal Levante, de Valéncia. Sas collaboracions dins la premsa foguèron puèi una de sas facietas mai marcadas e que contunhariá a Destino o a La Vanguardia

Amb El descrèdit de la realitat (en 1955) entamenèt una carrièra d'escrivan d'ensages brilhanta, amb una vasta amplitud tematica, un estil incisiu, d’adjectivacion precisa. Demest los autres aspèctes de son obra cal citar l’erudicion, l'istòria e la critica literàrias, que alternèt amb d'antologias. Son estrambòrd pels tèmas valencians culminèt en 1962 amb la publicacion de Nosaltres els valencians, Qüestió de noms e El País Valenciano, de libres màgers per tal de conéisser e comprendre l'istòria, la cultura e los problèmes d’identitat nacionala del País Valencian.

Dins aqueles libres Fuster afirma que per redreçar la cultura autoctòna del País Valencian cal afortir los ligams amb los autres territòris de lenga catalana, e crear una comunitat culturala o, a mai, politica: los Païses Catalans.

Contunhèt dins aquesta dralha dins Raimon (1964), Combustible per a falles (1967) e Ara o mai (1981), e d’autres. Una part de sos estudis nombroses e sos articles erudits, istorics, biografics e de viatges, es estat reculhida dins los volums I e III de sas Obres completes, e lo Diari 1952-1960 n’ocupa lo segond volum.

Dins lo domeni dels ensages, publiquèt Figures de temps, prèmi Yxart (en 1957), Judicis finals (1960), Diccionari per a ociosos (1964), Causar-se d’esperar (1965), L’home, mesura de totes les coses (1967), etc, de longa dins la tradicion d’origina morala de l’umanisme classic a l’alè dels moralistas e reformadors franceses (de Montaigne als enciclopedistas), critic, sceptic e amb un umor corrosiu. Dins los trabalhs d’istòria, de critica e de divulgacion literària publiquèt La poesia catalana (1956), Poetes, moriscos i capellans (1962), Heretgies, revoltes i sermons (1968) e Literatura catalana contemporània (1972), e a mai tres gròsses prològs per l’òbra de Joan Salvat-Papasseit (1962), Salvador Espriu (1963) e Josep Pla (1966), amassats dins Contra el noucentisme (1978). També va escriure de paraulas de cançons per Lluís Llach.

Fuster es l’assagista valencian mai important de las generacions espelidas aprèp la guèrra civila, amb una fòrça que depassà l’àmbit literari e es projectà sobre la vida cultural i civil dels Països Catalans, la consciéncia unitària dels quals contribuí poderosament a crear.

Obtenguèt lo Premi d’Honor de les Lletres Catalanes (en 1975) e recebèt, en 1983, la Medalla d’Or de la Generalitat de Catalunya. En 1984 foguèt nomenat doctor honoris causa de l'Universitat de Barcelona e, en 1986, catedràtic de literatura a l'Universitat de València. En 1987 recollí sa poesia (Set llibres de versos). Fruit del treball de recerca dels darrers anys són els estudis aplegats a Llibres i problemes del Renaixement (1989). En 1994 s'editèron las òbras Fuster inèdit e Fuster sabàtic.

Per son activitat de defensor de la catalanitat del País Valencian foguèt victima d'un atemptat amb bomba que destruiguèt una partida de la bibliotèca e de l'archiu de son ostal. Aquelas agressions contunhèron vist que qualques annada aprèp que defuntèsse sa tomba foguèt profanada (en 1997).

## [Modificar] Ligams extèrns

- Qüestió de noms
- Nosaltres el valencians

Recuperat(ada) de "http://oc.wikipedia.org../../../j/o/a/Joan_Fuster_5b43.html"

Categorias: Naissença en 1922 • Decès en 1992 • Escrivan valencian • Escrivan de lenga catalana

##### Views

- Article
- Discussion
- Version actuala

##### Recercar

##### Autras lengas

- Català
- English
- Español
- Slovenščina
- Esperanto